Група савецкіх ваенных спецыялістаў на Кубе

**Група савецкіх ваенных спецыялістаў на Кубе** — злучэнне Узброеных Сіл СССР, дыслакаванае на тэрыторыі Рэспублікі Куба.

Штаб-кватэра — горад Гавана.

Прысутнасць на востраве савецкіх вайскоўцаў не афішавалася да 1979 года.

## Гісторыя 
У 1962 годзе, для выканання сакрэтнай аперацыі па размяшчэнні балістычных ракет сярэдняй далёкасці на Кубе пад кодавай назвай «Анадыр», у краіну накіраваны савецкія войскі, а менавіта асобны ракетны дывізіён у складзе 400-га асобнага мотастралковага палка. Пазней ператвораны ў 43-і асобны мотастралковы полк, на базе якога створана 7-я асобная мотастралковая брыгада. Менавіта яна і стала асновай групы ваенных спецыялістаў.

Пасля Карыбскага крызісу, ЦРУ праінфармавала Кангрэс ЗША аб наяўнасці савецкіх вайскоўцаў на Кубе, але вызначыць іх статус было праблематычна. Само існаванне групы мела больш сімвалічнае і палітычнае значэнне, чым ваеннае. Але разам з тым гэта прысутнасць падрывала аўтарытэт Злучаных Штатаў. Для саміх жа кубінцаў гэта было праявай дружбы і салідарнасці з боку Масквы.

У верасні 1979 года, у ходзе VI канферэнцыі кіраўнікоў урадаў і дзяржаў Руху недалучэння ў Гаване, савецкае кіраўніцтва на чале з Л. І. Брэжневым, не параіўшыся з урадам Ф. Кастра, назвала 7-ю брыгаду 12-м навучальным цэнтрам па падрыхтоўцы ваенных кадраў. Тым самым Крэмль афіцыйна прызнаў прысутнасць ваенспецаў. Такое рашэнне мела на Кубе сур’ёзны палітычны рэзананс.

У кастрычніку 1991 года кіраўніцтва прыняло рашэнне аб вывадзе брыгады. На той момант на Кубе служылі 1500 вайскоўцаў.

## Склад 
* упраўленне
* 7-я асобная мотастралковая брыгада — 12-ы навучальны цэнтр

**1963 г. — 1978 г.**
** 4-ы асобны мотастралковы батальён
** 20-ы асобны мотастралковы батальён
** 5-ы асобны танкавы батальён
** Батальён баявога забеспячэння
** Асобны рэактыўны дывізіён
** Ракетны дывізіён (да 1970 г.), пасля асобная зенітная батарэя

**1978 г. — 1993 г.**

** 3-і асобны мотастралковы батальён
** 4-ы асобны мотастралковы батальён (расфармаваны ў кастрычніку 1991)
** 20-ы асобны мотастралковы батальён
** 5-ы асобны танкавы батальён
** Асобны рэактыўны дывізіён
** Разведвальная рота 
** Інжынерна-сапёрная рота
** Рота сувязі 
** Рота матэрыяльнага забеспячэння
** Медыцынская рота 
** Узвод СПА
** Узвод хімічнай абароны
** Каменданцкі ўзвод 
** Асобная зенітная батарэя

У канцы 1981 года быў сфармаваны 42-і асобны артылерыйскі дывізіён.

## Памяць 
12 верасня 2013 года на тэрыторыі мемарыяльнага комплексу 412-й берагавой батарэі ў пасёлку Чарнаморскім Камінтэрнаўскага раёна Адэскай вобласці быў адкрыты памятны абеліск воінам-інтэрнацыяналістам, якія служылі на Кубе.

## Гл. таксама 
* Радыёэлектронны цэнтр у Лурдэсе

## Крыніцы 
## Спасылкі 
* Сайт ветеранов ГСВСК
* Распоряжение Правительства
* Советские военнослужащие, погибшие на Кубе
* Цеханович Б. Г. Куба любовь моя, остров зари багровой
* Содружество ветеранов ГСВСК http://www.veterancuba.su/
* Советский человек на Кубе http://cubanos.ru/
* Бубнов В.А., Гаврилов М.В. "Тайны "Лурдес" 1964-2001"
* Бубнов В.А., Гаврилов М.В. "Белые пятна Карибского кризиса, 1961-1964"

Катэгорыя:Халодная вайна
Катэгорыя:Замежныя кантынгенты Узброеных сіл СССР
Катэгорыя:Гісторыя Кубы